หนูเคยมีอุบัติเหตุตอนตุลาคมปีที่แล้วค่ะ ตอนนั้นมีเลือดคลั่งตรงเยื้อหุ้มสมอง แล้วเมื่อ2-3วันมานี้หนูมีอาการปวดหัวรุนแรงมากค่ะ วันแรกหนูเดินตลาดอยู่ อยู่ๆก็ปวดหัวแล้วหน้ามืดเสียการทรงตัวแขนชาพอนั่งพักก็หาย แล้วต่อมาเมื่อคืนนี้ค่ะหนูนอนๆอยู่คิดมากเรื่องนั่นนี่ค่ะแล้วก็ปวดหัวแบบเดิมค่ะปวดหนักมากเวียนหัวเหมือนจะอ้วกแขนขาชาไปหมด หนูอยากรู้ว่าหนูเป็นอะไรคะเกี่ยวกับอุบัตเหตุตอนนั้นไหม หนูไม่แน่ใจเลยค่ะ
สวัสดีคะ อาการปวดศีรษะมีได้หลายสาเหตุนะค่ะ แต่ตอนนี้ปัญหาที่เป็นอยู่คือมีเลือดออกในเยื่อหุ้มสมอง ซึ่งปรกติถ้าเลือดหยุดไม่มีการขยายตัวของเลือดที่ออกไม่มีอาการกดเบียดของเนื้อสมองไม่น่าจะทำให้มีอาการปวดศีรษะ หรือ อาการหน้ามืด หรือ มีเรื่องของอาการขาแขนขาได้นะค่ะ แต่อย่างไรก็ตามคงต้องตรวจเพิ่มเติมค่ะ เพราะถ้ามีเลือดออกอีกก็อาจจะทำให้มีอาการดังกล่าวได้ค่ะ ซึ่งเป็นไปได้ค่ะนอกจากจากนี้อาการปวดศีรษะยังอาจจะเกิดจากเรื่องของกล้ามเนื้ออักเสบ หรือ ปัญหาเรื่องของการหดตัวของหลอดเลือด ไมเกรน หรือ ปัญหาภาวะเครียดก็ยังได้ค่ะในกรณีของคุณแนะนำกลับไปตรวจอีกครั้งค่ะ อาจจะมีความจำเป็นต้องทำเอกซเรย์คอมพิวเตอร์สมองอีกครั้งค่ะ เพื่อนให้แน่ใจว่าไม่มีเลือดออกซ้ำค่ะ